आख़िरकार ट्रंप को ये आत्मविश्वास किस ज़मीन से हासिल हो रहा है कि वो अपने मुल्क के सबसे बड़े मीडिया संस्थानों से खुल्लम-खुला नारजगी मोल ले रहे हैं और एनबीसी का लाइसेंस रद्द करने की धमकी ट्वीट कर सार्वजनिक करते हैं।[viii] अमेरिका में लोगों के मीडिया चुनाव को देखें तो बीते कई साल से ये रुझान साफ तौर पर दिख रहा है कि वहां अख़बारों का सर्कुलेशन घट रहा है, केबल टीवी मीडिया के प्रति युवाओं का रुचि कम हो रही है और इंटरनेट तेज़ी से लोकप्रियता के सारे आयामों को तोड़ रहा है।[ix]